24/12/2021 | Administración LocalMunicipal
Rianxo
Tesourería - Recadación
Elevación a definitivo do acordo provisional de modificación da ordenanza fiscal número 3 reguladora do Imposto Sobre Vehículos de Tracción Mecánica do concello de Rianxo.

Elevación a definitivo do acordo provisional de modificación da ordenanza fiscal número 3 reguladora do Imposto Sobre Vehículos de Tracción Mecánica do concello de Rianxo. Transcorrido o prazo de exposición ao público do acordo provisional de modificación da ordenanza fiscal número 3 reguladora do Imposto Sobre Vehículos de Tracción Mecánica do concello de Rianxo, adoptado polo Pleno da Corporación con data 28 de outubro de 2021, e non sendo presentado, dentro do mesmo, reclamación algunha, dito acordo, elévase a definitivo, de conformidade co disposto no artigo 17.3 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. O acordo de modificación entrará en vigor o día da súa publicación no Boletín Oficial da Provincia permanecendo en vigor en tanto non se acorde a súa modificación ou derrogación expresas. De conformidade co disposto no artigo 19.1 do Real Decreto Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo no prazo de dous meses. “PRIMEIRO. Modificar a Ordenanza fiscal xeral número 3 reguladora do imposto sobre vehículos de tracción mecánica nos seguintes termos: ““Artigo segundo 1. O imposto esixirase de acordo co seguinte cadro de tarifas, que resulta de aplicar sobre o previsto no artigo 95.1 do texto refundido da Lei reguladora das facendas Locais, os coeficientes que se detallan: 2. Para a aplicación do anterior cadro estarase ao disposto no Anexo II. B do Real Decreto 2822/1998, de 23 de decembro, polo que se aproba o Regulamento Xeral de Vehículos, respecto das definicións e categorías de vehículos, considerándose ademais as seguintes regras: a. a potencia fiscal do vehículo expresada en caballos fiscais establecerase de acordo co artigo 11 do Regulamento Xeral de Vehículos, e en relación co anexo V do mesmo texto legal, segundo tipo de motor, e expresada en dúas cifras decimais. b. a carga útil do vehículo determinase pola diferenza entre a Masa Máxima Autorizada (M. M. A.) e a Tara do vehículo, e expresadas en kilogramos. c. os vehículos mixtos adaptables e os derivados de turismos (clasificacións 30 e 31 do Anexo II. b do Regulamento Xeral de Vehículos) tributarán como turismo, de acordo coa potencia fiscal, agás: - si o vehículo estivese habilitado para o transporte de mais de 9 persoas, incluído o condutor, tributará como autobús. - si o vehículo estivese autorizado para transportar carga útil superior a 525 kilogramos, tributará conforme un camión. d. os motocarros tributarán pola súa cilindrada, como as motocicletas. e. os furgóns (clasificacións 24, 25 e 26 do do Anexo II. b do Regulamento Xeral de Vehículos) tributarán pola súa carga útil, como camións. f. as máquinas autopropulsadas que podan circular pola vía pública sen ser arrastradas por outro vehículo de tracción mecánica, tributarán polas tarifas correspondentes aos tractores. g. a rúbrica xenérica de tractores a que se refire a letra D do cadro de tarifas comprende os tractocamións e os tractores de obras e servizos. Artigo terceiro 1. Estarán exentos de tributar: a. os vehículos cunha tara non superior a 350 kilogramos, e que, pola súa construción non poidan alcanzar unha velocidade superior a 45km/h., proxectado e construído especialmente (e non simplemente adaptado) para o uso de persoas con algunha disfunción ou incapacidade física. En canto ao resto das súas características técnicas, se equipararán aos ciclomotores de tres rodas. b. Os vehículos matriculados a nome de persoas con minusvalía para o seu uso exclusivo. Esta exención aplicarase en tanto se manteñan as condicións requiridas, tanto para vehículos conducidos por persoas con discapacidade, como para os destinados para o seu transporte. Presúmese que o vehículo é conducido por persoa con minusvalía cando esta última conste como único condutor/a na póliza do seguro do vehículo. As exencións previstas nos dous parágrafos anteriores non resultarán aplicables a suxeitos pasivos beneficiarios das mesmas por máis dun vehículo simultaneamente. A efectos do disposto no epígrafe b) deste artigo, terán a consideración de persoas con minusvalía aquelas persoas que teñan esta condición legal en grao igual ou superior ao 33 por 100, de acordo co previsto no artigo 4.2 do Real Decreto Lexislativo 1/2013, de 29 de novembro, polo que se aproba a Lei Xeral de persoas con discapacidade e da súa inclusión social: 1º) persoas ás que se lles recoñecera un grao de discapacidade igual ou superior ao 33 por cento 2º) pensionistas da Seguridade Social que teñan recoñecida unha pensión de incapacidade permanente no grao de total, absoluta ou gran invalidez 3º) pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade A exención está subordinada a que se manteñan as circunstancias que motivaron o seu recoñecemento. Para estes efectos, o Concello de Rianxo poderá realizar periodicamente actuacións de comprobación ou verificación, requirindo ao interesado para que achegue a documentación xustificativa necesaria para o seu desfrute. No caso incumprimento, revogarase o recoñecemento da exención. c. Os tractores, remolques, semirremolques e maquinaria provista da Cartilla de Inspección Agrícola.2. Para poder gozar da exención a que se refire a letra b) do apartado 1 do presente artigo os interesados deberán instar a súa concesión mediante a presentación do modelo normalizado aprobado ao efecto, achegando: a. No caso de vehículos matriculados a nome de persoas con discapacidade para o seu uso exclusivo e destinados ao seu transporte: - DNI da persoa con discapacidade. - certificado ou tarxeta acreditativos do grao de discapacidade emitido pola Consellería competente - permiso de circulación do vehículo no que figure como titular do vehículo o beneficiario da exención. - póliza do seguro do vehículo, na que debe coincidir o titular do vehículo e o tomador do seguro (o beneficiario da exención). - xustificante de pago da póliza do seguro do vehículo - DNI do condutor habitual do vehículo e copia do permiso de conducir deste, debendo estar empadroado no mesmo domicilio que o discapacitado. - declaración do beneficiario da exención de que o vehículo destinarase ao seu transporte exclusivo. b. No caso de vehículos matriculados a nome de persoas con discapacidade para o seu uso exclusivo e conducidos por eles mesmos: - DNI da persoa con discapacidade. - certificado ou tarxeta acreditativos do grao de discapacidade emitido pola Consellería competente. - permiso de circulación do vehículo no que figure como titular do vehículo o beneficiario da exención. - permiso de conducir do beneficiario da exención. - póliza do seguro do vehículo na que deben coincidir o titular do vehículo e o tomador do seguro. Deberá constar como único conductor o beneficiario da exención. - xustificante de pago da póliza do seguro do vehículo.3. Para poder gozar da exención a que se refire a letra c) do apartado 1 do presente artigo os interesados deberán instar a súa concesión mediante a presentación do modelo normalizado aprobado ao efecto, achegando: - DNI do solicitante - Permiso de circulación do vehículo - Ficha de características técnicas do vehículo - Cartilla de Inspección Agrícola 4. O recoñecemento das exencións de carácter rogado terá efectividade no exercicio seguinte ao de solicitude, non sendo preciso a súa reiteración para a súa aplicación en períodos futuros, salvo que se modifiquen as circunstancias que xustificaron a súa concesión. Artigo cuarto 1. Gozarán dunha bonificación do 100% na cota os vehículos históricos de acordo co establecido no Capítulo I do Regulamento de Vehículos Históricos, aprobado polo Real Decreto 1247/1995, de 14 de xullo, e coa Orde de 17 de xuño de 1996 pola que se establecen os requisitos para a acreditación de laboratorios oficiais de vehículos históricos e a catalogación dos ditos vehículos, así como aqueles que teñan unha antigüidade igual ou superior a vinte e cinco anos contados dende a data da súa fabricación tomándose como tal, se esta non se coñecera, a da súa primeira matriculación ou, no seu defecto, a data na que o correspondente tipo ou variante se deixou de fabricar.2. Para o desfrute desta bonificación, o titular do vehículo instará a súa concesión mediante solicitude en modelo normalizado, achegando a seguinte documentación: – DNI do interesado – Permiso de circulación do vehículo – Ficha técnica do vehículo – Documentación acreditativa da antigüidade do vehículo 3. A bonificación, unha vez declarada polo concello, producirá efectos a partir do exercicio seguinte ao da súa solicitude. Artigo quinto 1. No caso de primeiras adquisicións de vehículos, os obrigados tributarios presentarán no concello a correspondente declaración no modelo normalizado aprobado para tal efecto, que conterá os elementos tributarios imprescindibles para a asistencia ao contribuínte na obtención da autoliquidación, achegando a ficha de características técnicas do vehículo e o DNI do suxeito pasivo. A data de pagamento da autoliquidación será anterior á data de matriculación do vehículo, debendo corresponder ambas ao mesmo exercicio, e aplicándose a ordenanza fiscal vixente.2. A autoliquidación conterá un prazo de ingreso de tres días naturais. De non se efectuar o ingreso, a administración, en aplicación do artigo 101 da Lei Xeral Tributaria, aprobará a pertinente liquidación, con inclusión das recargas e xuros que procedan. Artigo sexto 1. Quen solicite ante a Xefatura Provincial de Tráfico a matriculación ou a rehabilitación dun vehículo deberán acreditar previamente, o pago da cota do imposto correspondente ao exercicio de matriculación ou rehabilitación, que deberá realizarse conforme ao establecido no artigo 5º da presente Ordenanza.2. Quen soliciten ante a Xefatura Provincial de Tráfico a transferencia dun vehículo deberán acreditar previamente o pago da cota do imposto correspondente ao exercicio anterior ao da solicitude. Non obstante o anterior, persiste a obriga do transmitente ao pago da cota do imposto correspondente ao exercicio da transferencia, sendo esixible por vía de xestión e inspección o pago de todas as débedas, polo este concepto, deveñadas, liquidadas, presentadas á cobranza e non prescritas.3. De conformidade co establecido na Orde INT/624/2008, do 26 de febreiro, que desenvolve o Real Decreto 1383/2002, os titulares de turismos, autobuses de 9 prazas como máximo, vehículos de mercadorías con MMA non superior a 3,5 toneladas, e vehículos de tres rodas simétricas de cilindrada superior a 50 cc, ou que non superen a velocidade de 45 km./h. (excluídos os ciclomotores) que pretendan desprenderse de os mesmos ao final da súa vida útil, deberán entregalos obrigatoriamente nun centro autorizado de tratamento, acompañando a preceptiva documentación. Estes centros serán os encargados de tramitar ante a Xefatura Provincial de Tráfico as baixas dos vehículos e emitir o certificado de destrución. As baixas definitivas dos vehículos que non cita a Orde poderán presentarse tanto nun centro autorizado de tratamento como na Xefatura Provincial de Tráfico, sen necesidade, neste último caso, de achegar o certificado de destrución. Para a tramitación da baixa dun vehículo, con independencia do lugar de presentación, non será necesario acreditar o pago da cota do imposto, aínda que persiste a obriga do titular do vehículo na data de deveño do imposto ao pago da cota correspondente ao exercicio de baixa do vehículo, sendo esixible o pago de todas as débedas deveñadas, liquidadas, presentadas á cobranza e non prescritas. Artigo sétimo O pago do imposto acreditarase mediante a correspondente carta de pago, non sendo válido ningún outro documento. Disposición final A presente ordenanza fiscal foi modificada polo Pleno en sesión celebrada o 28/10/2021, e xurdindo efectos desde o 1 de xaneiro de 2022, ata a súa modificación ou derrogación expresa.” SEGUNDO. Someter dita ordenanza a información pública, nos termos previstos do artigo 17.1 do Texto Refundido da Lei reguladora das Facendas Locais, dando audiencia aos interesados, mediante publicación no taboleiro de edictos do Concello, no BOP e nun dos periódicos de maior tirada da provincia. TERCEIRO. De non presentarse reclamacións no prazo de exposición pública, a modificación proposta considerarase definitivamente aprobada. CUARTO. O acordo de aprobación definitiva da modificación da ordenanza fiscal, tácito ou expreso, xunto co texto refundido íntegro da ordenanza, publicarase no taboleiro de edictos do Concello e do Boletín Oficial da Provincia.” Rianxo, 21 de decembro de 2021 Adolfo Muíños Sánchez, Alcalde do Concello de Rianxo